După Danemarca, încă o țară ar putea renunța la administrarea vaccinului AstraZeneca.
Danemarca este prima țară care a renunțat definitiv la administrarea vaccinului AstraZeneca. Și Norvegia ar putea să ia aceeași decizie. Recomandarea a fost făcută de Institutul de Sănătate Publică din Norvegia.
La o zi după ce Danemarca a anunțat că va înceta definitiv să administreze vaccinul anti-Covid-19 de la AstraZeneca, și Norvegia a primit aceeași recomandare.Institutul de Sănătate Publică din Norvegia sfătuiește țara să înceteze utilizarea vaccinului anti-coronavirus de la AstraZeneca, scrie euronews.com."Acum există mai multe informații despre legătura dintre vaccinul AstraZeneca și incidentele rare și grave de trombocite scăzute, cheaguri de sânge și hemoragii. Știm mai multe decât știam în martie, când Norvegia a decis să folosească în continuare acest ser“, explică Geir Bukholm, director la Institutul Național de Sănătate Publică din Norvegia."Pe baza acestor date, am ajuns la recomandarea de a elimina vaccinul AstraZeneca din programul național de imunizare din Norvegia“, anunță Bukholm.Institutul estimează că decizia va întârzia cu aproximativ două săptămâni campania de vaccinare din țară.Bukholm a precizat că nu a fost ușor să ajungă la această recomandare, dar este "un pas necesar“.